(b)

căderea plaselor este definită ca suma înălțimii ochiurilor ude (incluzând nodurile) și întinse perpendicular pe linia de plutire. 1. Drage Lărgimea maximă a dragelor este de 3 metri, cu excepția dragelor pentru pescuitul bureților de mare. 2. Setci înconjurătoare (plase-pungă și setci fără surmea) Lungimea plasei este restricționată la 800 m, iar înălțimea aruncării la 120 m, cu excepția tonierelor cu plasă pungă. 3. Plase de fund 3.1. Setci cu sirec și setci fixe de fund 1. Căderea maximă a setcilor cu sirec nu depășește 4 m. 2. Căderea maximă a setcilor fixe de fund nu depășește 10 m. 3. Se interzice deținerea la bord sau instalarea a mai mult de 6 000 m de setci cu sirec, setci fixe de fund, per navă, luând în considerare că, din ianuarie 2008, în cazul unui singur pescar, astfel de plase nu pot depăși 4 000 metri, la care pot fi adăugați 1 000 metri suplimentari pentru un al doilea pescar și alți 1 000 metri pentru un al treilea. Până la 31 decembrie 2007, astfel de plase nu depășesc 5 000 metri în cazul unui singur sau al unui al doilea pescar și 6 000 metri pentru un al treilea. 4. Monofilamentul sau diametrul firului setcilor fixe de fund nu depășește 0,5 mm. 5. Prin derogare de la alineatul (2), o setcă fixă de fund cu o lungime maximă mai mică de 500 m poate avea o cădere maximă de până la 30 m. Se interzice deținerea la bord sau instalarea a mai mult de 500 m de setcă fixă de fund, atunci când aceasta depășește limita de cădere de 10 m stabilită la alineatul (2). 3.2. Plase de fund combinate (setci cu sirec plus setci) 1. Căderea maximă a plaselor de fund combinate nu depășește 10 m. 2. Este interzisă deținerea la bord și instalarea a mai mult de 2 500 de plase combinate per navă. 3. Monofilamentul sau diametrul firului setcilor nu depășește 0,5 mm. 4. Prin derogare de la alineatul (1), o plasă de fund combinată cu o lungime maximă de 500 m poate avea o cădere maximă de până la 30 m. Se interzice deținerea la bord sau instalarea a mai mult de 500 m de plasă de fund combinată, atunci când aceasta depășește limita de cădere de 10 m stabilită la alineatul (1). 4. Paragate de fund 1. Se interzice deținerea la bord și instalarea a mai mult de 1 000 de cârlige per persoană la bord, în cadrul limitei generale de 5 000 de cârlige per navă. 2. Prin derogare de la alineatul (1), fiecare navă care întreprinde un voiaj de pescuit mai lung de trei zile poate deține la bord un număr maxim de 7 000 de cârlige. 5. Capcane pentru pescuitul crustaceelor la adâncime Este interzisă deținerea la bord și instalarea a mai mult de 250 de capcane per navă. 6. Paragat de suprafață (plutitor) Este interzisă deținerea la bord și instalarea a mai mult de: 1. 2 000 de cârlige per navă pentru navele care vizează ton roșu (Thunnus thynnus) în cazul în care această specie totalizează cel puțin 70 % din greutatea în viu a capturii după sortare; 2. 3 500 de cârlige per navă pentru navele care vizează pește spadă (Xyphias gladius) în cazul în care această specie totalizează cel puțin 70 % din greutatea în viu a capturii după sortare; 3. 5 000 de cârlige per navă pentru navele care vizează ton alb (Thunnus alalunga) în cazul în care această specie totalizează cel puțin 70 % din greutatea în viu a capturii după sortare; 4. Prin derogare de la paragrafele 1, 2 și 3, fiecare navă care întreprinde voiaje de pescuit mai lungi de două zile poate deține la bord un număr echivalent de cârlige de rezervă. 7. Traule Până în luna octombrie 2007 se adoptă specificații tehnice care limitează dimensiunea minimă a parâmei superioare, a grandeei marginii de întinsură, a circumferinței sau perimetrului traulelor, împreună cu numărul maxim de plase în traulele multiechipate, în conformitate cu procedura prevăzută la articolul 30 din prezentul regulament.